Leonardo di ser Piero da Vinci ( 15. apríl 1452 – 2. maí 1519 ) var ítalskur endurreisnarmaður ; málari , myndhöggvari , arkitekt , vísindamaður , stærðfræðingur , verkfræðingur og uppfinningamaður sem kom inn á ýmis svið , svo sem líffærafræði , tónlist , náttúrufræði , rúmfræði , kortagerð og grasafræði . Hann var mjög sérvitur maður og neitaði að viðurkenna að eitthvað væri satt fyrr en hann væri búinn að rannsaka það ítarlega og sannreyna . Dæmi um sérvisku hans var að hann krufði mörg lík sjálfur til þess að mynda eigin skoðun á starfsemi líkamans og líffærafræðinni . Hann er sérlega frægur fyrir alls kyns uppfinningar sem hann smíðaði aldrei og fyrir málverk sín , svo sem Monu Lisu og Síðustu kvöldmáltíðina . Honum er lýst sem fullkomnu dæmi endurreisnarmanns , með gífurlega listræna hæfileika sem og sköpunarhæfileika . Hann er talinn einn af merkustu málurum allra tíma . Leonardo Da Vinci var fæddur utan hjónabands árið 1452 í Flórens á Ítalíu . Foreldrar hans voru Piero Frusino di Antonio da Vinci og Catarina . Piero var vel stæður dómari en Catarina var af bændastétt . Sumir telja að hún hafi verið þræll frá Miðausturlöndum í eigu Piero . Faðir Leonardo kvæntist fjórum sinnum og eignaðist hann tólf hálfsystkini . Hann var í litlu sambandi við þau til dæmis vegna mikils aldursmuns og hann lenti í deilum við þau vegna arfs föður síns þegar hann lést .
Hver var merkasta uppfinning Leonardo da Vinci ?